b'\n_START_ARTICLE_\nLlama Gabilondo y Cia SA\n_START_PARAGRAPH_\nLlama Gabilondo y Cia SA, kraj\xc5\xa1e samo Llama je \xc5\xa1pansko oro\xc5\xbearsko podjetje._NEWLINE_Ustanovljeno je bilo leta 1904 pod imenom Gabilondo y Urresti, sede\xc5\xbe pa je imelo v mestu Guernica, v avtonomni pokrajini Baskija._NEWLINE_Po prvi svetovni vojnise je podjetje preimenovalo v Gabilondo et Kompania, sede\xc5\xbe pa se je preselil v Elgibar v baskijski provinci Gipusco, od koder se je desetletje kasneje spet preselilo, tokrat v glavno mesto baskijske avtonomne pokrajine in province Alava, Vitorio._NEWLINE_Po drugi svetovni vojni se je spremenilo lastni\xc5\xa1tvo podjetja, zaradi \xc4\x8desar se je podjetje spet preimenovalo. Postalo je znano pod imenom Llama Gabilondo y Cia SA, pod tem imenom pa deluje \xc5\xa1e danes.\n_START_SECTION_\nOsnovna dejavnost in nekateri produkti\n_START_PARAGRAPH_\nPodjetje se je specializiralo za proizvodnjo kratkocevnega in dolgocevnega oro\xc5\xbeja, predvsem namenjenega ju\xc5\xbenoameri\xc5\xa1kemu tr\xc5\xbei\xc5\xa1\xc4\x8du._NEWLINE_Sprva je podjetje Gabilondo y Urresti izdelovalo kopije revolverjev sistema Nagant, Veledog, Colt Police in nekaterih drugih, med letoma 1910 in 1915 pa so se posvetili izdelovanju \xc5\xbeepnih pi\xc5\xa1tol Radium v kalibru .25 ACP. Tej pi\xc5\xa1toli je kmalu sledila proizvodnja kopij priljubljenega Browninga M1903 v kalibrih 6,35 mm in .32 ACP. Podjetje je kmalu za\xc4\x8delo izdelovati prvo lastno pi\xc5\xa1tolo, Ruby v slednjem, novem priljubljenem kalibru, ki ga je pred za\xc4\x8detkom prve svetovne vojne, za osebno oboro\xc5\xbeitev svojih \xc4\x8dastnikov, naro\xc4\x8dila celo Francija._NEWLINE_Po prvi svetovni vojni sta bila glavna aduta te \xc5\xa1panske tovarne pi\xc5\xa1toli Danton in Bufalo, ki so jih izdelovali v kalibrih .25 ACP, .32 ACP ter .380 ACP. Pi\xc5\xa1toli sta bili v bistvu poenostavljeni kopiji pi\xc5\xa1tole Browning M1910. Bufalo so izdelovali med letoma 1919 in 1921, Danton pa med letoma 1925 in 1931._NEWLINE_Zaradi gospodarske krize je bilo podjetje prisiljeno prodati licenco za Ruby barcelonskemu podjetju Beristina & Co, ki je s prodajo te pi\xc5\xa1tole hitro zaslovelo._NEWLINE_Ime Llama, pod katerim podjetje danes tr\xc5\xbei svoje izdelke, se je prvi\xc4\x8d pojavilo 12. marca 1932, ko je podjetje na trg lansiralo kopijo legendarnega Colta M1911. Ta klon se je imenoval Llama, od tega leta naprej pa se ime pojavlja kot blagovna znamkaza vse izdelke tega oro\xc5\xbearskega podjetja.'